Η πανδημία του κορωνοϊού στο επίκεντρο της φετινής

Παγκόσμιας Ημέρας Βιοηθικής

**Γιατί Βιοηθική; Γιατί Ιατρική Ηθική;**

Σε αυτά τα κρίσιμα και άκρως επίκαιρα ζητήματα θα επικεντρωθεί το φετινό συνέδριο του[**Ελληνικού**](http://www.unesco-chair-bioethics.org/?page_id=1300) **και του** [**Κυπριακού**](http://www.unesco-chair-bioethics.org/?page_id=1522) **Κλιμακίου Βιοηθικής της UNESCO**, με τη συνεργασία ακαδημαϊκών και ερευνητικών φορέων, που θα πραγματοποιηθεί διαδικτυακά στις **19 Οκτωβρίου 2020, την Παγκόσμια Ημέρα Βιοηθικής.**

Στο συνέδριο θα συμμετάσχουν σημαίνοντες επιστήμονες από διάφορους κλάδους, από την Ελλάδα, την Κύπρο και το εξωτερικό, οι οποίοι θα αναλύσουν από την ιδιαίτερη σκοπιά τους τα βιοηθικά ζητήματα που προκύπτουν από την πανδημία του νέου κορωνοϊού covid-19 και τον τρόπο διαχείρισής της από τα κράτη και τους υγειονομικούς φορείς.

Η Βιοηθική είναι κλάδος της Ηθικής που ασχολείται με τα ηθικά διλήμματα που δημιουργούνται από την αλματώδη εξέλιξη της επιστήμης, ιδίως της βιοϊατρικής, της βιοτεχνολογίας και της γενετικής. Αυτή είναι η 5η συνεχόμενη χρονιά που πραγματοποιείται στον ελληνόφωνο χώρο -την Παγκόσμια Ημέρα Βιοηθικής- το εν λόγω συνέδριο και ειδικά λόγω των συνθηκών θα είναι webinar, με ελεύθερη πρόσβαση για όλους, μέσω υπολογιστή, tablet ή κινητού. **Οι ομιλίες ξεκινούν τη Δευτέρα 19 Οκτωβρίου στις 18:00 και ο κάθε ενδιαφερόμενος μπορεί να συνδεθεί μέσω του ακόλουθου link:**

[**https://bit.ly/34Wg4dB**](https://bit.ly/34Wg4dB)

Το συνέδριο διοργανώνεται από το Ελληνικό Κλιμάκιο της Έδρας Βιοηθικής της UNESCO (Haifa) και το [Εργαστήριο Εφαρμοσμένης Φιλοσοφίας](http://www.philosophylab.philosophy.uoa.gr/) του Ε.Κ.Π.Α., το [Ανοικτό Πανεπιστήμιο Κύπρου](http://www.ouc.ac.cy/) και συγκεκριμένα με το Νέο Μεταπτυχιακό πρόγραμμα σπουδών «[Βιοηθική – Ιατρική Ηθική](https://www.ouc.ac.cy/index.php/el/studies/programmes/master/master-bihhttps%3A/www.ouc.ac.cy/index.php/el/studies/programmes/master/master-bihhttps%3A/www.ouc.ac.cy/index.php/el/studies/programmes/master/master-bih)», που προσφέρεται για πρώτη φορά το τρέχον ακαδημαϊκό έτος 2020-2021, το [Τεχνολογικό Πανεπιστήμιο Κύπρου](http://www.cut.ac.cy), το [Ερευνητικό Κέντρο Βιοπολιτικής](https://centerofbiopolitics.com/) και το [Ευρωπαϊκό Ερευνητικό και Εκπαιδευτικό Κέντρο Βιοηθικής και Δικαίου](https://pubadmin.panteion.gr/el/%CE%BA%CE%B1%CE%BD%CE%BF%CE%BD%CE%B9%CF%83%CE%BC%CE%BF%CF%83-%CE%BB%CE%B5%CE%B9%CF%84%CE%BF%CF%85%CF%81%CE%B3%CE%B9%CE%B1%CF%83-%CF%84%CE%BF%CF%85-%CE%B5%CF%85%CF%81%CF%89%CF%80%CE%B1%CF%8A%CE%BA%CE%BF%CF%85-%CE%B5%CF%81%CE%B5%CF%85%CE%BD%CE%B7%CF%84%CE%B9%CE%BA%CE%BF%CF%85-%CE%BA%CE%B1%CE%B9-%CE%B5%CE%BA%CF%80%CE%B1%CE%B9%CE%B4%CE%B5%CF%85%CF%84%CE%B9%CE%BA%CE%BF%CF%85-%CE%BA%CE%B5%CE%BD%CF%84%CF%81%CE%BF%CF%85-%CE%B2%CE%B9%CE%BF%CE%B7%CE%B8%CE%B9%CE%BA%CE%B7%CF%83-%CE%BA%CE%B1%CE%B9-%CE%B4%CE%B9%CE%BA%CE%B1%CE%B9%CE%BF%CF%85.html) του Παντείου Πανεπιστημίου. Συνεργάζεται η [Περιφέρεια Αττικής](http://www.patt.gov.gr/site/) και η Α’ Ψυχιατρική Κλινική του [Αιγινήτειου Νοσοκομείου](https://eginitio.uoa.gr/), στο πλαίσιο του προγράμματος «Προαγωγή Ψυχικής Υγείας σε Ευπαθείς Πληθυσμούς». Χορηγός είναι η [Alpro](https://www.alpro.com/).

**Στους συμμετέχοντες που θα συμπληρώσουν τα στοιχεία τους** [**ΕΔΩ**](https://docs.google.com/forms/d/e/1FAIpQLSdba5zO9Syk-0qHbDJsGtyTk0QfRKRo3d4eX6pmsKLTHF8b_g/viewform?fbclid=IwAR0UpcCwsYBlzvOH-mZlqcZnCou3rIZVGXxZcHVIvCIJtQ_TmV1BPHSZT-Y) **θα δοθεί βεβαίωση παρακολούθησης.**

**Ομιλήτριες/ομιλητές στο διαδικτυακό συνέδριο είναι:**

**Gerhard Fortwengel** (Universität Hannover),

**Stacy Gallin, (**New York Medical College),

**Πάνος Ηλιόπουλος** (Πανεπιστήμιο Ιωαννίνων),

**Παναγιώτης Κορμάς** (Εργαστήριο Εφαρμοσμένης Φιλοσοφίας ΕΚΠΑ),

**Ισμήνη Κριάρη** (Πάντειο Πανεπιστήμιο),

**Δημήτρης Λαμπρέλλης** (Πάντειο Πανεπιστήμιο),

**Μητροπολίτης Μεσογαίας και Λαυρεωτικής Νικόλαος**,

**Βίκυ Μπαφατάκη** (Εργαστήριο Εφαρμοσμένης Φιλοσοφίας ΕΚΠΑ),

**Κωνσταντίνα Μυλωνά-Γιαννακάκου** (Εργαστήριο Εφαρμοσμένης Φιλοσοφίας ΕΚΠΑ),

**Άντρη Παναγιώτου** (Τεχνολογικό Πανεπιστήμιο Κύπρου),

**Φερενίκη Παναγοπούλου-Κουτνατζή** (Πάντειο Πανεπιστήμιο),

**Γιώργος Πατούλης** (Περιφέρεια Αττικής),

**Αντώνης Πετρίδης** (Ανοικτό Πανεπιστήμιο Κύπρου),

**Ευάγγελος Πρωτοπαπαδάκης** (Εθνικό και Καποδιστριακό Πανεπιστήμιο Αθηνών),

**Julian Savulescu** (University of Oxford),

**Σταυρούλα Τσινόρεμα** (Πανεπιστήμιο Κρήτης),

**Κωνσταντίνος Φελλάς** (Πανεπιστήμιο Λευκωσίας).